《真人洞》
宋代·释圆悟

扪葛敲幽户，空山得遍观。
云离朝拜石，苔积上升坛。
秋晚涧声涩，月明松影寒。
真人不可遇，谁复此烧丹。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。